als_Latn dik_Latn ron_Latn
Prishtinë, 8 mars 2015 – Një grup qytetarësh ka protestuar sot para Klinikës së Gjinekologjisë duke kërkuar trajtim dinjitoz për të gjithë pacientët, me theks të veçantë për nënat gjatë lindjes.
Shkas për këtë protestë ishte rasti i fundit i Sabile Krasniqit, e cila për shkak të neglizhencës së stafit mjekësor ditë më parë kishte lindur fëmijën e saj në korridor të kësaj klinike dhe po ashtu ishte ofenduar rëndë nga stafi mjekësor, raporton Koha.net.
Kurse organizatoret e kësaj proteste, Krenare Loxhaj dhe Rreze Abdullahu, i kanë bërë apel stafit mjekësor të Gjinekologjisë që t’i trajtojnë të gjitha femrat në mënyrë humane dhe kanë tërhequr vërejtjen që do të vazhdojnë me protesta nëse do të paraqiten raste të tjera të trajtimit të pandërgjegjshëm.
als_Latn als_Latn als_Latn